
ការធ្វើដំណើរក្រៅប្រទេស និងការជ្រៀតជ្រែកពីបរទេស
នៅពេលធ្វើដំណើរទៅក្រៅប្រទេស មនុស្សមួយចំនួនអាចប្រឈមមុខ​នឹងការ​ជ្រៀតជ្រែក​ពីបរទេស តាមរយៈការត្រួតពិនិត្យបន្ថែមពីអាជ្ញាធរបរទេស រួមទាំងពីភ្នាក់ងារសន្តិសុខ និងចារកម្មរបស់ពួកគេ ។
សូមចងចាំថា អ្នកធ្វើដំណើរភាគច្រើន អាចមិនជួបប្រទះនឹងបញ្ហានេះទេ ហើយការពិនិត្យនៅតាម​ព្រំដែន គឺជារឿងធម្មតានៅទូទាំងពិភពលោក ដែលទម្លាប់ធម្មតា និងមិនទាក់ទងនឹងការជ្រៀត​ជ្រែក​ពីបរទេស ឡើយ ។
មនុស្សដែលអាចត្រូវបានត្រួតពិនិត្យបន្ថែម ទាក់ទងនឹងការជ្រៀតជ្រែកពីបរទេសរួមមាន ៖
· មនុស្សដែលជាគោលដៅរបស់ពួកគេ ពេលរស់នៅប្រទេសនូវែលសេឡង់
· សមាជិកសហគមន៍ ដែលត្រូវបានគេស្គាល់ថាមានទស្សនៈមិនពេញចិត្ត ឬរិះគន់រដ្ឋបរទេស
· ថ្នាក់ដឹកនាំសហគមន៍ អ្នកតស៊ូមតិ និងសកម្មជន
· សមាជិកសហគមន៍ដែលធ្វើដំណើរដោយហេតុផលគ្រួសារ សហគមន៍ ឬអាជីវកម្ម
· សមាជិកសហគមន៍ដែលធ្វើការឱ្យរដ្ឋាភិបាលនូវែលសេឡង់ ក្រុមប្រឹក្សារដ្ឋាភិបាល​ក្នុងតំបន់ ឬជាមន្ត្រីជាប់ឆ្នោតនៅក្នុងប្រទេសនូវែលសេឡង់
· សមាជិកសហគមន៍ដែលធ្វើការក្នុងវិស័យសំខាន់ៗផ្សេងទៀត ឧទាហរណ៍ ហេដ្ឋារចនាសម្ព័ន្ធសំខាន់ៗ វិស័យអប់រំ ប្រព័ន្ធផ្សព្វផ្សាយ
· អតីតជនភៀសខ្លួន ។
មនុស្សអាចប្រឈមនឹងហានិភ័យ អាស្រ័យលើប្រទេស ដូចជា ៖
· ត្រូវបានសាកសួរដោយមិនមានភាពចាំបាច់ ដោយអាជ្ញាធរមូលដ្ឋាន, ឧទាហរណ៍, សួរអំពីផែនការធ្វើដំណើរ សកម្មភាព ឬទំនាក់ទំនងជាមួយនរណាខ្លះ

· ត្រូវបានបដិសេធមិនឲ្យចូល ឬ ចេញ  ដូចជាត្រូវបានបដិសេធមិនឲ្យឡើងយន្តហោះ ឬបដិសេធមិនឲ្យឆ្លងច្រកព្រំដែន
· មានការដាក់កំហិតលើការធ្វើដំណើរ ឬទិដ្ឋាការ រួមទាំងការដាក់កម្រិតលើការធ្វើដំណើរ​ក្នុងប្រទេស
· ឆែកមើលឧបករណ៍អេឡិចត្រូនិច រួមទាំងទូរស័ព្ទ កុំព្យូទ័រយួរដៃ ឬឧបករណ៍ផ្សេងទៀត ដែលអាចពាក់ព័ន្ធនឹងការចូលមើលព័ត៌មានផ្ទាល់ខ្លួន ឬការទំនាក់ទំនង
· ជាអ្នកដែលគេត្រូវឃ្លាំមើល ឃុំខ្លួន ឬចាប់ដាក់ពន្ធនាគារបន្ទាប់ពីការមកដល់ ,ដែលអាច រួមបញ្ចូលសកម្មភាពផ្លូវច្បាប់ ជាផ្លូវការ
· ជួបរឿងការបំភិតបំភ័យ ការរុកគួន ឬការគំរាមកំហែងពីអាជ្ញាធរមូលដ្ឋាន
· ជាអ្នកដែលគេត្រូវសាកសួរ, រុកគួន ឬការបំភិតបំភ័យ ពីសំណាក់ ក្រុមក្នុងតំបន់, មិនមែនត្រឹមតែដោយសមត្ថកិច្ច  ឬអាជ្ញាធរ ឡើយ ។

ជំនួយកុងស៊ុលនូវែលសេឡង់
ក្រសួងការបរទេស និងពាណិជ្ជកម្ម (MFAT) ផ្តល់សេវាកុងស៊ុលដល់ពលរដ្ឋនូវែលសេឡង់ នៅ​ខាងក្រៅនូវែលសេឡង់ ទោះបីជាធម្មតាពួកគេមិនរស់នៅក្នុងប្រទេសនូវែលសេឡង់ក៏ដោយ ។
ជំនួយផ្នែកកុងស៊ុល មិនត្រូវបានផ្តល់ជូនជាទូទៅដល់អ្នករស់នៅអចិន្ត្រៃយ៍នៅ នូវែលសេឡង់ឡើយ ។
ជនជាតិនូវែលហ្សេឡង់ នៅក្រៅប្រទេស ត្រូវស្ថិតនៅក្រោមច្បាប់ប្រចាំតំបន់ រួម​ទាំង​ច្បាប់​របស់ប្រទេសនោះដែលគ្រប់គ្រងការឃុំខ្លួន ការកាត់ទោស ឬការរឹតបន្តឹង​លើការធ្វើដំណើរ ជាដើម ។
សញ្ជាតិពីរ
ការកាន់សញ្ជាតិពីរ អាចប៉ះពាល់ដល់សមត្ថភាពរបស់ប្រទេសនូវែលសេឡង់ ក្នុងការ​ផ្តល់ជំនួយ​ផ្នែក​កុងស៊ុល ។ នៅពេលអ្នកស្ថិតនៅក្នុងប្រទេសដែលជាសញ្ជាតិផ្សេងទៀតរបស់អ្នក អាជ្ញាធរ​ក្នុងតំបន់អាចចាត់ទុកបុគ្គលនោះជាពលរដ្ឋរបស់ពួកគេតែមួយគត់ និងមិនអនុញ្ញាតឱ្យមានការ​ចូល​រួម​ពីនូវែលសេឡង់ ឡើយ។
អ្នកអាចស្វែងរកព័ត៌មានបន្ថែមអំពីការធ្វើដំណើរប្រកបដោយសុវត្ថិភាព ៖ ពលរដ្ឋសញ្ជាតិពីរ និងអ្នករស់នៅអចិន្ត្រៃយ៍ 
ជនភៀសខ្លួន និងអ្នកជាអតីតជនភៀសខ្លួន 
ប្រសិនបើអ្នកជាជនភៀសខ្លួននៅក្រៅប្រទេសនូវែលសេឡង់ ការគាំទ្រដែលរដ្ឋាភិបាល​នូវែលសេឡង់ ​អាចផ្តល់ជូនបាន មិនមានភាពទូលំទូលាយឡើយ  ។
អ្នកអាចស្វែងរកព័ត៌មានបន្ថែមអំពីការធ្វើដំណើរប្រកបដោយសុវត្ថិភាព ៖ ជនភៀសខ្លួន និងអតីតជនភៀសខ្លួន
SafeTravel NZ
SafeTravel NZ គឺជាគេហទំព័រផ្លូវការរបស់ MFAT សម្រាប់ប្រជាជននូវែលសេឡង់ ដែលធ្វើដំណើរ ឬរស់នៅក្រៅប្រទេស ដោយផ្តល់ការណែនាំអំពីការធ្វើដំណើរ សេវាកម្មកុងស៊ុល គន្លឹះសុវត្ថិភាព និងប្រព័ន្ធចុះឈ្មោះសម្រាប់អ្នកធ្វើដំណើរ ។
អ្នកធ្វើដំណើរគួរតែចុះឈ្មោះជាមួយ  SafeTravel New Zealand មុនពេលទៅក្រៅប្រទេស ។ ការធ្វើបែបនេះ អាចជួយ MFAT ផ្តល់ព័ត៌មានថ្មីៗទាន់ពេលវេលា ទាក់ទងអ្នកដំណើរ​ប្រសិន​បើ​ចាំ​បាច់ និងផ្តល់ជំនួយតាមដែលអាចធ្វើបាន។
 ការធ្វើដំណើរទៅក្រៅប្រទេស និងការជ្រៀតជ្រែកពីបរទេស 					3



image1.png




image2.png
wuma iplisYs
Resllicnee

- - N -
{0 Foelgn IRterrerence




